Առաջին բանը, որի մասին սկսեցին խոսել Թուրքիայով զբաղվող մասնագետները հուլիս 16-ի առավոտյան այն էր, որ Թուրքիայի Հանրապետության պատմության մեջ հերթական զինվորական հեղաշրջումը չհաջողվեց։ Իրականում, սակայն, հեղաշրջումը կայացավ։ Բայց այդ հեղաշրջման արդյունքում ոչ թե զինվորականները զավթեցին իշխանությունը, ինչպես դա արել էին սրանից առաջ չորս անգամ՝ վերջին կեսդարվա ընթացքում, այլ վերջնականապես հեղաշրջվեցին թուրքական իրականության հետ կապված մի քանի կարևոր եղելություններ ու մեր պատկերացումները դրանց մասին։